CELEX: 62013TN0057
Language: mt
Date: 2013-01-23 00:00:00
Title: Kawża T-57/13: Rikors ippreżentat fid- 29 ta’ Jannar 2013 — Club Hotel Loutraki et vs Il-Kummissjoni

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/35
            
         Rikors ippreżentat fid-29 ta’ Jannar 2013 — Club Hotel Loutraki et vs Il-Kummissjoni
   (Kawża T-57/13)
   2013/C 114/57
   Lingwa tal-kawża: l-Ingliż
   
      Partijiet
   
   
      Rikorrenti: Club Hotel Loutraki (Loutraki, il-Greċja); Vivere Entertainment AE (Ateni, il-Greċja); Theros International Gaming, Inc. (Patra, il-Greċja); Elliniko Casino Kerkyras (Ateni); Casino Rodos (Ródos, il-Greċja); u Porto Carras AE (Alimos, il-Greċja) (rappreżentant: S. Pappas, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni COMP F3/MC/erg*2012/127386 tad-29 ta’ Novembru 2012, li permezz tagħha ġie miċħud l-ilment tar-rikorrenti li tressaq fl-4 ta’ April 2012 li jikkonċerna l-allegat għoti ta’ għajnuna mill-Istat lil OPAP mill-Istat Grieg;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’ motivi.
   L-ewwel motiv jallega ksur tad-dritt għal smigħ tar-rikorrenti kif stabbilit fl-Artikolu 108(2) TFUE b’riżultat tan-nuqqas tal-Kummissjoni li tiftaħ proċedura ta’ investigazzjoni formali skont l-Artikoli 4(4), 6 u 20 tar-Regolament Nru 659/1999, li jikkostitwixxi użu ħażin ta’ poter.
   
               —
            
            
               Il-Kummissjoni kisret l-Artikolu 108(2) TFUE u l-Artikoli 4 et seq tar-Regolament, sa fejn hija sostanzjalment wettqet proċedura ta’ investigazzjoni formali mingħajr ma osservat ir-rekwiżiti formali tagħha u b’hekk ċaħdet lir-rikorrenti-lanjanti, kif ukoll lil partijiet ikkonċernati oħra, mid-dritt tagħhom għal smigħ.
            
         
               —
            
            
               Alternattivament, ir-rikorrenti jinvokaw ksur tad-drittijiet tagħhom ta’ assoċjazzjoni mal-każ waqt il-proċedura ta’ investigazzjoni preliminari.
            
         It-tieni motiv jallega ksur tal-obbligu ta’ motivazzjoni u tad-dritt tar-rikorrenti għal amministrazzjoni tajba skont l-Artikoli 296 TFUE u 41 tal-Karta tad-Drittijiet Fundamentali tal-Unjoni Ewropea rispettivament.
   
               —
            
            
               Billi tonqos milli tikkunsidra l-informazzjoni u l-figuri ekonomiċi kollha, id-deċiżjoni kkontestata tonqos milli tiżvela b’mod ċar u inekwivoku r-raġunament adottat mill-Kummissjoni b’tali mod li tippermetti lir-rikorrenti jaċċertaw ruħhom dwar ir-raġunijiet li wasslu għall-konklużjoni li l-miżuri inkwistjoni ma jikkostitwixxux għajnuna mill-Istat. Dawn in-nuqqasijiet ma jistgħux jiġu ġġustifikati b’riferiment għall-obbligu ta’ preservazzjoni tal-kunfidenzjalità kummerċjali.
            
         
               —
            
            
               Ir-rikorrenti jikkontestaw ukoll in-natura kunfidenzjali tad-daqsijiet kruċjali ekonomiċi.
            
         It-tielet motiv jallega ksur tad-dritt tar-rikorrenti għal protezzjoni ġudizzjarja effettiva pprovduta mill-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (KEDB) u mill-Artikolu 47 tal-Karta tad-Drittijiet Fundamentali tal-Unjoni Ewropea.
   
               —
            
            
               Għall-istess raġunijiet bħal dawk avvanzati fil-kuntest tal-motiv Nru 2, hemm ksur tad-dritt tar-rikorrenti għal protezzjoni ġudizzjarja effettiva. Ir-rikorrenti jsibu diffikultà sabiex jikkontestaw direttament is-sustanza tad-deċiżjoni kkontestata, peress li ma jistgħu bl-edba mod jaċċertaw ruħhom dwar ir-raġument sottostanti, minħabba li dan huwa bbażat biss fuq informazzjoni ekonomika, li baqgħet ma ġietx żvelata.
            
         Ir-raba’ motiv jallega żball manifest ta’ liġi fl-evalwazzjoni tal-konformità tal-Ftehim VLT konġuntement mal-Addendum u fl-adozzjoni tal-konklużjoni li dawn tal-aħħar ma jagħtux lok għal vantaġġ ekonomiku lil OPAP.
   
               —
            
            
               L-għoti ta’ vantaġġi ekonomiċi, li huwa rekwiżit formali għall-eżistenza ta’ għajnuna mill-Istat, għandu jiġi evalwat fil-kuntest ta’ suq distint u mhux fil-kuntest ta’ evalwazzjoni konġunta ma’ miżuri simili mogħtija lill-istess riċevitur f’suq differenti, irrispettivament mill-fatt dwar jekk dan tal-aħħar huwiex paragunabbli mal-ewwel imsemmi suq.
            
         
               —
            
            
               Fi kwalunkwe każ, tali evalwazzjoni konġunta ma tistax titwettaq inkonnessjoni ma’ miżuri li għandhom jiġu applikati f’perijodi differenti ta’ żmien.